b"\n_START_ARTICLE_\nFormula One Group\n_START_PARAGRAPH_\nFormula One Group er en gruppe selskaper som har ansvar for markedsf\xc3\xb8ring av FIAs Formel 1-verdensmesterskap og utnytting av sportens kommersielle rettigheter. Gruppen var i siste instans eid av Delta Topco, et Jersey-basert selskap eid av CVC Capital Partners' verdipapirfond (omtrent 70%) og JPMorgan (omtrent 20%). Resten ble eid av Bernie Ecclestones familietrust, bortsett fra mindre andeler eid av finansielle r\xc3\xa5dgivere og Ecclestone selv. I 2016 ble selskapene kj\xc3\xb8pt opp av Liberty Media for 4,4 milliarder US$ (selskapenes gjeldsforpliktelser fratrukket)._NEWLINE_\xc2\xabFormula One Group\xc2\xbb omfatter strengt tatt bare selskapene Formula One Management, Formula One Administration og Formula One Licensing BV, som er datterselskaper av holdingselskapet Formula One Holdings, men Delta Topco eier ogs\xc3\xa5 andre Formel 1-relaterte selskaper som ogs\xc3\xa5 blir referert til p\xc3\xa5 samme m\xc3\xa5te."